муниципальное общеобразовательное учреждение

Керчомская средняя общеобразовательная школа

Принята Утверждаю\_\_\_\_\_\_\_\_\_\_\_\_\_

на педагогическом совете Руководитель ОУ

Протокол от \_\_\_\_\_\_\_\_\_\_№\_\_\_\_ \_\_\_\_\_\_\_\_\_\_\_\_\_\_ 2013 г.

**РАБОЧАЯ ПРОГРАММА**

по учебному предмету «Коми язык»

5, 7 классы

общеобразовательный уровень

2-я ступень образования

срок реализации 2 года

составлена на основе Программы «Коми кыв: 5-9 классъяслы уджтас / Лöсьöдысь:

В.М. Лудыкова. – Сыктывкар: ООО «Анбур», 2011.»

составитель – учитель

Паньков Алексей Сергеевич

с. Керчомъя

2013 г.

**Водзкыв.**

5-öд да 7-öд классъяслы коми кывйысь уджтас дасьтöма «Коми кыв: 5-9 классъяслы уджтас / Лöсьöдысь: В.М. Лудыкова. – Сыктывкар: ООО «Анбур», 2011. – 72 л.б.» подув вылын.

5-öд класслы уджтасыс лöсьöдöма вежоннас 3 час нуöдöм вылö, ставыс – 105 час (35 велöдчан вежонöн).

7-öд класслы уджтасыс лöсьöдöма вежоннас 1 да 2 четвертьын 2 час нуöдöм вылö, 3 да 4 четвертьын – 3 час нуöдöм вылö, ставыс – 89 час (35 велöдчан вежонöн).

Коми кыв – Коми республикаын олысь коми йöзлöн чужан кыв. Сiйö нуö йöзкост сёрни артмöдан, мöвпъяс тöдчöдан, наöн юксян, а сiдзжö олöмын вöвланторъясöн тöдмöдан могысь. Тайö кывнас йöзыс вöдитчöны олöмлöн быд юкöнын (гортгöгöрса олöмын, госучреждениеясын, наукаын, серпаса литератураын). Коми кывйыс видзö да сетö быдсикас юöр важ и öнiя олöм йылысь. Сiйö йитö коми йöзлысь поколениеяс, кодъяс овлiсны торъя кадколастö.

Коми кывйыс – быд боксянь зэв озыр кыв. Сылы лöсялö зэв паськыд да озыр кыввор, кыв артмöдан да грамматика средствояс, кыв мичмöдан, лов кыпöдан уна пöлöс серпасалан средство, стилистикаысь быдпöлöс позянлун. Коми кывйöн лöсьöдöма да сöвмöдöма серпаса литература, сöвмö наука.

1992-öд восянь коми кыв лоис Коми республикаын канму кывйöн.

Чужан кывсö бура тöдöмыс – быд морт олöмын, уджын, творчествоын зумыд подув. Тайö могсö олöмö пöртöм могысь колö коми кыв велöдöмсö бурмöдны, лэптыны вылысджык, öнiя олöм да общественнöй условие корöмъясыслы тырвыйö лöсялана, выль качественнöй тшупöдö.

**Коми кыв велöдан могъяс.**

Öнiя школаын «Коми кыв» велöдан предметлы лöсялö тöдмалана-тöдмöдана (познавательно-практическöй) визь, сiйö сетö велöдчысьяслы чужан кыв йылысь тöдöмлунъяс, артмöдö-сöвмöдö кывйöн сёрниын вöдитчан кужöмлунсö. Коми кыв велöдöмлöн тайö торъя (специальнöй) могыс. Такöд тшöтш чужан кыв велöдöмлöн эмöсь челядьöс сöвмöдан мукöд могъяс.

Школаын чужан кыв велöдöм нуö челядьлысь языкöвöй, коммуникативнöй да лингвистическöй тöдöмлун-кужöмлун (компетенцияяс) артмöдан-сöвмöдан торъя могъяс.

Языкöвöй компетенция (мöд ногöн кö, велöдчысьяслöн чужан кыв система йылысь тöдöмлун, чужан кыв системасö гöгöрвоöм) воссьö-сöвмö **тöдмалана-тöдмöдана (познавательнöй) могъяс** олöмö пöртiгöн: велöдчысьяслысь научно-лингвистическöй видзöдлассö артмöдöмöн да сöвмöдöмöн, чужан кыв йылысь медшöр тöдöмлунъяс сетöмöн, кывйыслöн тэчас да кывнас вöдитчан позянлун йылысь тырвыйö тöдöмлунъяс сетöмöн, коми кывлысь да сёрнилысь мичлунсö восьтöмöн-петкöдлöмöн.

Коммуникативнöй компетенция (мöд ногöн кö, чужан кывйöн вомгора да гижöда сёрниын вöдитчан позянлун йылысь тöдöмлунъяс) артмö **практическöй могъяс** олöмö пöртiгöн: орфографияысь да пунктуацияысь зумыд тöдöмлунъяс сетöмöн-сöвмöдöмöн (формируйтiгöн); гижöд кыв нормаясöн вöдитчыны велöдöмöн; челядьлысь кыввор (словарнöй запас) паськöдöмöн да озырмöдöмöн, челядь сёрнилысь грамматика тэчассö сöвмöдöмöн, озырмöдöмöн; челядьöс ассьыныс мöвпъяссö вомгора и гижöда сёрниын стöча артмöдны висьтавны велöдöмöн, мöвпъяссö ясыда восьтыны велöдöмöн. Коми кывйö велöдöм бöрын велöдчысьяслы колö тырвыйö свободнöя, кокниа, кужöмöн вöдитчыны сiйöн обществолöн став юкöнас (сфераас).

Лингвистическöй компетенцияыс петкöдчö «Коми кыв» наука, сылöн юкöнъяс, наука боксянь кыв туялöм, коми лингвистика наукалöн сöвман медшöр тшупöдъяс, медся тöдчана туялысьяс йылысь челядьлöн тöдöмлунъясысь.

Школаын коми кыв велöдöмлöн **öтувъя** могъясöн лоöны чужан кыв подув вылын челядьöс бурö велöдöм, бур туй вылö сувтны отсалöм, выль тöдöмлунъяс корсьны-аддзыны велöдöм; асшöра велöдчыны кужöмлун сöвмöдöм, небöгъясöн да справочнöй литератураöн уджалан, лыддьысян сям сöвмöдöм да с.в.

Коми кывйысь школаын велöданторсö классъяс сертиыс юкöма татшöм ногöн: 5-öд, 6-öд, 7-öд классъясын велöдöны фонетика да графика, лексикология да фразеология, кыв тэчас да кыв артмöм, морфология да орфография. 5-öд класслöн уджтасö пыртöма и синтаксис да пунктуация йылысь медшöр подув понятиеяссö.

5-öд классын 1-4-öд классъясын велöдöмтор мöдпöвъёвтöмыслöн содержаниеас индöма, медым артмис начальнöй да шöр звеноын велöдöмыслöн йитöдыс, медым шöр звеноас мыджсьыны начальнöй классъясын велöдöмтор вылас, медым правильнöя, кужöмöн пöртны олöмö велöдан могъяссö. Уджтасас пыртöма йитöда серни сöвмöдöм вылö часъяс.

**5 класслы коми кывйысь примернöй программа (105 час)**

|  |  |  |
| --- | --- | --- |
| № | Разделлöн ним | Час лыд |
| 1 | Чужан кыв йылысь сёрни | 1 |
| 2 | 3-4 классъясын велöдöмтор тöд вылö уськöдöм да вынсьöдöм. | 13 |
| 3 | Синтаксис | 32 |
| 4 | Лексика | 11 |
| 5 | Фонетика да графика | 24 |
| 6 | Морфология да орфография. Кыв состав да кыв артмöм. | 8 |
| 7 | 5 -öд классын велöдöмтор мöдпöвсталöм да вынсьöдöм.. | 16 |
|  | ставыс | 105 |

**Практическöй юкöн**

|  |  |  |  |  |  |
| --- | --- | --- | --- | --- | --- |
| № |  | 1 четверть | 2 четверть | 3 четверть | 4 четверть |
|  | Сочинениеяс | 1 | - | 1 | 1 |
|  | Изложениеяс | - | 2 | - | - |
|  | Вуджöдöмъяс | 1 | - | - | 1 |
|  | Диктантъяс | 1 | 1 | 1 | 2 |

**7 класслы коми кывйысь примернöй программа (89 час)**

|  |  |  |
| --- | --- | --- |
| № | Разделлöн ним | Час лыд |
| 1 | 6-öд классын велöдöмтор мöдпöвъёвтöм да мöдпöвсталöм. | 2 |
| 2 | Морфология. Орфография. Сёрни культура.  Кадакыв.  Шöркыв.  Ногакыв.  Кадакывберд.  Кывбöр.  Кывйитöд.  Кывтор.  Междометие. | 20  9  9  13  8  7  4  8 |
| 3 | 7-öд классын велöдöмтор мöдпöвсталöм да вынсьöдöм.. | 5 |
| 4 | Вогöгöрся контрольнöй диктант «Тöдса пуяс» | 1 |
| 5 | Творческöй удж (презентация) вöчöм. | 3 |
|  | Ставыс | 89 час |

**Практическöй юкöн**

|  |  |  |  |  |  |
| --- | --- | --- | --- | --- | --- |
| № |  | 1 четверть | 2 четверть | 3 четверть | 4 четверть |
|  | Сочинениеяс | 1 | - | 1 | 1 |
|  | Изложениеяс | - | 2 | 1 | 1 |
|  | Вуджöдöмъяс | 2 | - | - | 1 |
|  | Диктантъяс | 1 | 2 | 2 | 3 |

|  |  |  |  |  |  |
| --- | --- | --- | --- | --- | --- |
| № | тема | Час лыд | вежон | четверть |  |
| 1 | Чужан кыв йылысь сёрни. | 1 | 1 | 1 |  |
| 2 | 3-4 классъясын велöдöмтор тöд вылö уськöдöм да вынсьöдöм. | 4 | 1,2 | 1 |  |
| 3 | Сочинение «Кыдзи ме коллялi гожся каникулъяс» тема вылö. | 1 | 2 | 1 |  |
| 4 | Диктант грамматическöй уджöн (Отсалiм выль ёртлы). | 1 | 3 | 1 |  |
| 5 | Диктантлöн анализ. Öшыбкаяс вылын удж. Коми сёрни. | 1 | 3 | 1 |  |
| 6 | Коми сёрнисикасъяс йылысь | 1 | 3 | 1 |  |
| 7 | Коми сёрнисикасъяслöн аслыспöлöслун. | 1 | 4 | 1 |  |
| 8 | Текст. Тема, идея, абзац. | 1 | 4 | 1 |  |
| 9 | Выразительнöя лыддьысьöм. | 1 | 4 | 1 |  |
| 10 | Сёрни стильяс йылысь. | 1 | 5 | 1 |  |
| 11 | Кывйöн серпасалöм. Научнöй да художествоа серпасъяс. | 1 | 5 | 1 |  |
| 12 | **Синтаксис**.  Кывтэчас да сёрникузя костын торъялöм. | \  1 | 5 | 1 |  |
| 13 | Кывтэчас. | 2 | 6 | 1 |  |
| 14 | С/С. Сетöм кывтэчасъясöн текст лöсьöдöм | 1 | 6 | 1 | 47 удж |
| 15 | Сёрникузя. | 1 | 7 |  |  |
|  | Юöртана, юалана, чуксалана сёрникузяяс да налöн шуанног. | 1 | 7 | 1 |  |
| 16 | Горöдана сёрникузяяс. | 1 | 7 | 1 |  |
| 17 | Сёрникузяын содтана да сюрöса юкöдъяс. | 1 | 8 | 1 |  |
| 18 | Сёрникузяын сюрöса юкöдъяс. | 2 | 8 | 1 |  |
| 19 | Сёрникузяын содтана юкöдъяс. | 1 | 9 | 1 |  |
| 20 | Тöдчанпас. | 1 | 9 | 1 |  |
| 21 | С/С. Роч кыв вылысь коми вылö текст вуджöдöм. | 1 | 9 | 1 | 83 удж |
| 22 | Содтанпас. | 1 | 1 | 2 |  |
| 23 | Ногапас. | 1 | 1 | 2 |  |
| 24 | Сёрникузяын содтана юкöдъяс велöдöм материал вынсьöдöм. | 1 | 1 | 2 |  |
| 25 | Сёрникузяын öтсяма юкöдъяс. | 1 | 2 | 2 |  |
| 26 | Öтсяма юкöдъяс бердын öтвывтан кывъяс. | 2 | 2 | 2 |  |

**Календарно –тематическöй план.**

**Коми кыв 5 класс(3 час вежоннас).**

|  |  |  |  |  |  |
| --- | --- | --- | --- | --- | --- |
| 27 | Шыöдчöм. | 1 | 3 | 2 |  |
| 28 | С/С. Велöдчам гижны письмö. | 1 | 3 | 2 |  |
| 29 | Сложнöй сёрникузяяс. | 2 | 3-4 | 2 |  |
| 30 | Веськыд сёрни | 2 | 4 | 2 |  |
| 31 | Морта-морта сёрни. Диалог. | 1 | 4 | 2 |  |
| 32 | «Синтаксис» тема вынсьöдöм. | 2 | 5 | 2 |  |
| 33 | «Синтаксис» тема серти контрольнöй диктант. | 1 | 5 | 2 |  |
| 34 | С/С.Изложение гижöм кежлö дасьтысьöм. Изложение гижöм. | 2 | 5-6 | 2 |  |
| 35 | **Лексика.**  Кыв вежöртас. | 1 | 6 | 2 |  |
| 36 | Уна вежöртаса кывъяс. | 1 | 6 | 2 |  |
| 37 | Кывлöн вуджöдана вежöртас. | 1 | 7 | 2 |  |
| 38 | Омонимъяс. | 1 | 7 | 2 |  |
| 39 | Синонимъяс. | 1 | 7 | 2 |  |
| 40 | Антонимъяс. | 1 | 1 | 3 |  |
| 41 | Кывкудъясöн удж. | 1 | 1 | 3 |  |
| 42 | «Лексика» темасерти тöдöмлунъяс вынсьöдöм. | 2 | 2-3 | 3 |  |
| 43 | «Лексика» тема серти асшöр удж. | 1 | 3 | 3 |  |
| 44 | С/С. «Тöвся серпасъяс» тема серти сочинение гижöм. | 1 | 3 | 3 |  |
| 45 | **Фонетика да графика.**  Фонетика наука йылысь понятие. | 1 | 4 | 3 |  |
| 46 | Сёрни шыяс. | 1 | 4 | 3 |  |
| 47 | Гора да гортöм согласнöйяс. | 1 | 4 | 3 |  |
| 48 | Чорыд да небыд согласнöйяс. | 1 | 5 | 3 |  |
| 49 | Слог. Ударение. | 1 | 5 | 3 |  |
| 50 | Анбур. Коми анбурлöн история. | 1 | 5 | 3 |  |
| 51 | *Е, ё, ю, я* шыпасъяс. | 1 | 6 | 3 |  |
| 52 | Гижигöн согласнöйяслысь небыдлунсö *е, ё, ю, я, и* шыпасъясöн пасйöм. | 2 | 6 | 3 |  |
| 53 | Ь отсöгöн согласнöйяслысь небыдлун пасйöм. | 2 | 7 | 3 |  |
| 54 | И да i, э да е шыпасъяс гижöм. | 2 | 7-8 | 3 |  |
| 55 | Тöдöмлунъяс прöверитан диктант | 1 | 8 | 3 |  |
| 56 | Дж-дз,тш-ч согласнöйяс бöрын гласнöйяс гижöм | 1 | 8 | 3 |  |
| 57 | Ъ да Ь торйöдан пасъяс. | 2 | 9 | 3 |  |
| 58 | «Ъ да Ь торйöдан пасъяс» тема серти асшöр удж. | 1 | 9 | 3 |  |
| 59 | Кыв шöрын л-в согласнöйяслöн вежласьöм. | 1 | 10 | 3 |  |
| 60 | Кывъясын сёрни шыяслöн вежласьöм. | 1 | 10 | 3 |  |
| 61 | Шыяс аскодялiгöн кывъяс гижанног. | 1 | 10 | 3 |  |
| 62 | Шусьытöм согласнöйяса кывъяс гижанног. | 1 | 1 | 4 |  |
| 63 | Велöдöмтор мöдпöвсталöм да гижöм. | 1 | 1 | 4 |  |
| 64 | Контрольнöй диктант. | 1 | 1 | 4 |  |
| 65 | **Морфология да орфография. Кыв состав да кыв артмöм.**  Кывдiн. Кыв вежлалан суффиксъяс. | 2 | 2 | 4 |  |
| 66 | Öтвужъя кывъяс. Кыв артмöдысь суффиксъяс. | 2 | 2-3 | 4 |  |
| 67 | Сложнöй кывъяс гижанног. | 1 | 3 | 4 |  |
| 68 | Сложнöй кывъяс гижанног. Кывъя диктант. | 1 | 3 | 4 |  |
| 69 | Визь пыр гижан кывъяс. | 2 | 4 | 4 |  |
| 70 | «Коми сёрни. Текст» тема вынсьöдöм да мöдпöвсталöм. | 2 | 4-5 | 4 |  |
| 71 | «Синтаксис» тема вынсьöдöм да мöдпöвсталöм. | 2 | 5 | 4 |  |
| 72 | «Лексика» тема вынсьöдöм да мöдпöвсталöм. | 2 | 6 | 4 |  |
| 73 | «Фонетика да графика» тема вынсьöдöм да мöдпöвсталöм. | 2 | 6-7 | 4 |  |
| 73 | «Морфология да орфография. Кыв состав да кыв артмöм» тема вынсьöдöм да мöдпöвсталöм. | 2 | 7 | 4 |  |
| 74 | Вогöгöрся контрольнöй удж. | 1 | 8 | 4 |  |
| 75 | С/С Коми кыв вылö текст вуджöдöм. | 1 | 8 | 4 |  |
| 76 | Коми газет да журналъясöн тöдмасьöм. | 1 | 8 | 4 |  |
| 77 | «Ёртасьöм» сочинение гижöм. | 1 | 9 | 4 |  |
| 78 | Чужан сикт йылысь творческöй удж вöчöм.(Презентация, стенгазета, буклет…) | 2 | 9 | 4 |  |

**Ставыс 105 час**

**7-öд класса коми кывйысь календарно-тематическöй планирование**

**2013-2014 велöдчан во (ставыс 89 час)**

|  |  |  |  |  |  |
| --- | --- | --- | --- | --- | --- |
| № | Тема | Час лыд | Вежон | Четверть | Примеча  ниеяс |
| 1 | 6-öд классын велöдöмтор вежöрö вынсьöдöм да мöдпöвстöлöм. | 1 | 1 | 1 |  |
| 2 | С/С. Коми кыв вылö роч текст вуджöдöм. | 1 | 1 | 1 |  |
| 3 | Кадакыв кыдз кывсикас: сылöн вежöртас, морфология признакъяс, синтаксисын тöдчанлун. | 1 | 2 | 1 |  |
| 4 | Кадакывлöн лыд серти вежласьöм. | 1 | 2 | 1 |  |
| 5 | Кадакывлöн наклонение. | 1 | 3 | 1 |  |
| 6 | Кадакывлöн кад категория. | 1 | 3 | 1 |  |
| 7 | Кадакывлöн морт серти вежласьöм. | 1 | 4 | 1 |  |
| 8 | Морттöм кадакывъяс. | 1 | 4 | 1 |  |
| 9 | Соссяна кадакывъяс. Соссяна кадакывъяс гижанног. | 1 | 5 | 1 |  |
| 10 | Вуджана да вуджтöм кадакывъяс. | 1 | 5 | 1 |  |
| 11 | Звукоподражательнöй да изобразительнöй кадакывъяс. | 1 | 6 | 1 |  |
| 12 | Кадакывъяслöн артмöм: -мунны,  -видзны, -вартны, -кывны, -керны суффиксъясöн артмöм кадакывъяс да найöс гижанног. | 2 | 6-7 | 1 |  |
| 13 | Кыка кадакывъяс гижанног. | 1 | 7 | 1 |  |
| 14 | Визь пыр гижсьысь кадакывъяс. | 1 | 8 | 1 |  |
| 15 | Кадакывлöн залог йылысь понятие. | 2 | 8-9 | 1 |  |
| 16 | С/С. Ас йылысь висьталöм. | 1 | 9 | 1 |  |
| 17 | Серпаса литератураын кадакывъясöн вöдитчöм. | 1 | 1 | 2 |  |
| 18 | «Кадакывъяс» тема серти тöдöмлунъяс вынсьöдöм. | 1 | 1 | 2 |  |
| 19 | С/С. Коми кыв вылö роч текст вуджöдöм. | 1 | 2 | 2 |  |
| 20 | «Кадакыв» тема серти «Вöр керка» контрольнöй диктант. | 1 | 2 | 2 |  |
| 21 | Шöркыв. Шöркывлöн вежöртас, морфологияын да синтаксисын петкöдчöм. | 1 | 3 | 2 |  |
| 22 | Шöркыв артмöдысь суффиксъяс да найöс гижанног. | 1 | 3 | 2 |  |
| 23 | С/С. Изложение кежлö лöсьöдчöм. | 1 | 4 | 2 |  |
| 24 | С/С. Изложение гижöм. | 1 | 4 | 2 |  |
| 25 | Шöркывъя тэчас йылысь понятие. | 2 | 5 | 2 |  |
| 26 | Шöркывъяслöн, шöркывъя тэчасъяслöн текст артмöдöмын тöдчанлун. | 1 | 6 | 2 |  |
| 27 | «Шöркыв» тема вынсьöдöм. | 1 | 6 | 2 |  |
| 28 | «Шöркыв» тема серти проверочнöй диктант. | 1 | 7 | 2 |  |
| 29 | Ногакыв. Ногакывлöн вежöртас да грамматическöй тöдчанлун. | 1 | 7 | 2 |  |
| 30 | Ногакыв армöдысь суффиксъяс да найöс гижанног. | 1 | 1 | 3 |  |
| 31 | Ногакывъя тэчас йылысь понятие. | 2 | 1 | 3 |  |
| 32 | Ногакывъясöн сёрникузяяс лöсьöдны кужöм. | 1 | 2 | 3 |  |
| 33 | С/С. Изложение кежлö лöсьöдчöм. | 1 | 2 | 3 |  |
| 34 | С/С. Изложение гижöм. | 1 | 2 | 3 |  |
| 35 | «Ногакыв» тема вынсьöдöм. | 1 | 3 | 3 |  |
| 36 | «Ногакыв» тема серти проверочнöй диктант. | 1 | 3 | 3 |  |
| 37 | Кадакывберд. Сылöн вежöртас, морфологияын да синтаксисын петкöдчöм. | 2 | 3-4 | 3 |  |
| 38 | Вежöртас серти кадакывбердъяслöн сикасъяс. | 2 | 4 | 3 |  |
| 39 | С/С. Изложение кежлö лöсьöдчöм. | 1 | 5 | 3 |  |
| 40 | С/С. Изложение гижöм. | 1 | 5 | 3 |  |
| 41 | Кадакывбердъяслöн öткодялан тшупöдъяс. | 1 | 5 | 3 |  |
| 42 | Кадакывбердъяслöн артмöм. | 1 | 6 | 3 |  |
| 43 | Кадакывбердъяс гижанног. | 1 | 6 | 3 |  |
| 44 | «Кадакывбердъяс» тема вынсьöдöм. | 1 | 6 | 3 |  |
| 45 | «Кадакывбердъяс» тема серти проверочнöй диктант. | 1 | 7 | 3 |  |
| 46 | Состояние петкöдлысь кывъяс. | 1 | 7 | 3 |  |
| 47 | Серпаса литератураын мортлысь, ловъя ловлысь, вöр-валысь состояние петкöдлöм. | 1 | 7 | 3 |  |
| 48 | Кывбöр кыдзи отсасян кывсикас. | 1 | 8 | 3 |  |
| 49 | Кывбöрлöн вежöртас серти сикасъяс. | 2 | 8 | 3 |  |
| 50 | Сёрникузяын кывбöръяслöн тöдчанлун. | 1 | 9 | 3 |  |
| 51 | Асшöр кывсикасъяскöд кывбöр гижöм. | 1 | 9 | 3 |  |
| 52 | С/С. Серпас серти сочинение. | 2 | 9-10 | 3 |  |
| 53 | «Кывбöр» тема серти контрольнöй диктант. | 1 | 10 | 3 |  |
| 54 | Кыйитöд кыдзи отсасян кывсикас. | 1 | 10 | 3 |  |
| 55 | Кыйитöдъяслöн синтаксисын тöдчанлун. | 1 | 1 | 4 |  |
| 56 | Прöстöй да тэчаса кывйитöдъяс. | 1 | 1 | 4 |  |
| 57 | Сочинение да подчинение кывйитöдъяс. | 1 | 1 | 4 |  |
| 58 | Öтвывтана, торйöдана, паныд сувтöдана сочинение кывйитöдъяс. | 1 | 2 | 4 |  |
| 59 | Кывйитöдъяс гижанног. | 1 | 2 | 4 |  |
| 60 | «Кывйитöдъяс» тема серти проверочнöй диктант. | 1 | 2 | 4 |  |
| 61 | Кывтор. | 1 | 3 | 4 |  |
| 62 | Вежöртас серти кывторъяслöн сикасъяс. | 1 | 3 | 4 |  |
| 63 | Уна сикас вежöртаса кывторъясöн вöдитчыны кужöм. | 1 | 3 | 4 |  |
| 64 | С/С. Сетöм сюжет серти висьт лöсьöдöм. | 1 | 4 | 4 |  |
| 65 | Междометие. | 1 | 4 | 4 |  |
| 66 | Междометиеяс гижанног. | 2 | 4-5 | 4 |  |
| 67 | «Отсасян кывсикасъяс» да «Междометиеяс» темаяс серти тöдöмлун вынсьöдöм. | 1 | 5 | 4 |  |
| 68 | С/С. Изложение кежлö лöсьöдчöм. | 1 | 5 | 4 |  |
| 69 | С/С. Изложение гижöм. | 1 | 6 | 4 |  |
| 70 | С/С. Коми текст роч кыв вылö вуджöдöм. | 1 | 6 | 4 |  |
| 71 | Кывъя контрольнöй диктант. | 1 | 6 | 4 |  |
| 72 | 7-öд классын велöдöмтор мöдпöвсталöм да вынсьöдöм. | 5 | 7-8 | 4 |  |
| 73 | Вогöгöрся контрольнöй диктант «Тöдса пуяс». | 1 | 8 | 4 |  |
| 74 | Творческöй удж (презентация) вöчöм. | 3 | 9 | 4 |  |
|  | Ставыс | 89 час |  |  |  |

**5-öд классын босьтöм тöдöмлун да кужöмлунъяс дорö корöмъяс**

1. Велöдчысьяслы быть колö тöдны 5-öд классын велöдöмторсö, кыв да серни понятиеяс тöдчöдöмсö, орфография да пунктуация правилöяс. Налы колö кужны подулавны ассьыныс вочакывъяссö, кужны вайöдны колана видлöгъяс.
2. 5-öд класс помалiгкежлö велöдчысьяслы колö кужны:

* Видлавны торъякывъяс шыяс боксянь, тэчас серти, морфология боксянь, кык сюрöса юкöда (эм подувпас и юöрпас) серникузяяс – синтаксис боксянь. Артмöдны велöдöм нин сикаса прöстöй да сложнöй серникузяяс;
* Тöдса кывъяслы гöгöрвоöдны вежöртасъяссö да колана ногöн вöдитчыны наöн; ас кежысь вöдитчыны орфография кывкудйöн;
* Сернитны гижöд кывлы лöсялан нормаяс серти.

**Орфографияысь.** Корсьны-аддзыны торъякывъясысь велöдöм нин орфограммаяс; аддзыны орфографияысь торкалöмъяс да бырöдны найöс.

**Пунктуацияысь.** Аддзыны серникузяясысь пунктуация пасъясöн торйöдöм, но вежöртас серти йитчöм юкöнъяс, подулавны пасъяс пукталöмсö, серникузяясын пуктавны пасъяссö велöдöм нин правилöяс серти.

**Йитöда серниысь.** Гöгöрвоöдны текстлысь темасö, шöр мöвпсö, сылысь стильсö. Подробнöя да дженьыда висьтавны юöртана текстъяс; на лыдын тшöтш и предметъяс, пемöсъяс серпасалан юкöнъясöн. Кужны лöсьöдны сетöм да ас лöсьöдöм (собственнöй) текстлысь прöстöй план. Сетöм тема серти гижны юöртан сикаса сочинение, гижны олöмын вöвлöмторъяс йылысь висьтъяс, а сiдзжö серпасавны ас наблюдение серти, картинаяс серти предметъяс, пемöсъяс.

Сöвмöдны велöдöм кыв материал серти ас лöсьöдöм текстлысь содержаниесö да кыв боксянь тэчöмсö.

Уна сикас содержаниеа текстъясын вежöртас да стиль боксянь кужöмöн, колана ногöн вöдитчыны кыв средствоясöн.

Вомгора да гижöда серниын грамотнöя вöдитчыны тöдса нин лексика да грамматика средствоясöн.

Вöдитчыны орфография кывкудйöн.

**7-öд классын босьтöм тöдöмлун да кужöмлунъяс дорö корöмъяс**

I. Велӧдчысьяслы колӧ тӧдны 7-ӧд классын велӧдӧм кыв явлениеяслысь гӧгӧрвоӧдӧмъяссӧ, сёрникӧд йитчӧм гӧгӧрвоӧдӧмъяссӧ, орфография да пунктуация правилӧяс, колӧ кужны подулавны ассьыныс вочакывъяссӧ, вайӧдны колана видлӧгъяс. Велӧдчысьяслы колӧ тӧдны асшӧр да абу асшӧр кывсикасъяс, тӧдны налысь морфология признакъяссӧ, кужны найӧс торйӧдны текстысь.

II. 7-ӧд класс помын велӧдчысьяслы колӧ:

- кужны видлавны кывсикасъяс морфология боксянь, ногакывъя тэчаса да шӧркывъя тэчаса сёрникузяяс видлавны синтаксис боксянь, видлавны велӧдӧм нин кывйитӧда сложнӧй сёрникузяяс;

- кужны лӧсьӧдны шӧркывъя тэчаса да ногакывъя тэчаса сёрникузяяс;

- тӧдны да кужны вӧдитчыны гижӧд кыв нормаясӧн.

**Орфографияысь.** Торъякывъясысь аддзыны велӧдӧм нин орфограммаяс, подулавны найӧс; стӧча, тырмытӧмторъястӧг гижны велӧдӧм орфограммаяс вылӧ торъякывъяс.

**Пунктуацияысь.** Кужны пуктавны велӧдӧм нин правилӧяс сертипунктуация пасъяс.

**Йитӧда сёрниысь.** Кужны лӧсьӧдны торъя темаяс вылӧпублицистика стильлы лӧсялан текстъяс. Подробнӧя да дженьыда ас кывйӧн висьтавны мортӧс серпасалан юкӧнъяса юӧртана текстъяс.

Литературнӧй персонаж гижӧмӧн серпасалӧм-донъялӧм.

Стӧча, грамотнӧя висьтавны вӧвлӧмторъяс йылысь, подулавны ассьыныс кывкӧртӧдъяссӧ.

**КОМИ КЫВЙЫСЬ ВЕЛÖДЧЫСЬЯСЛЫСЬ ТÖДÖМЛУН**

**ДА КУЖÖМЛУН ДОНЪЯЛÖМ.**

1. **Велöдчысьяслысь вомгора вочакывъяс донъялöм.**

Коми кывйысь тöдöмлунъяс донъялöмын медшöрнас лоö юасьöмъяс серти вомгора вочавидзöм. Велöдчысьяслöн тырвыйö вочакывйыс – тайö торъя тема вылö йитöда, логика боксянь сьöрсьöн-бöрсьöн да шыльыда висьталöм, гöгöрвоöдöмъясöн, правилöясöн вöдитчыны кужöм петкöдлöм.

Велöдчысьлысь вочакывсö донъялiгöн тöд вылын колö кутны: 1) тырвыйö-ö да стöча-ö вочавидзöма юалöм вылас; 2) гöгöрвоöма-ö велöдöмторсö; 3) тыр-бура-ö лöсьöдöма вочакывсö кыв боксяньыс.

**«5»** вылö вочакывсö позьö донъявны, велöдчысьыс кö: 1) велöдöм материалсö висьталö тырвыйö, кыв (языкöвöй) понятиеясыслы сетö стöч гöгöрвоöдöмъяс; 2) гöгöрвоö материалсö, ассьыс мöвпъяссö вермö подулавны, тöдöмлунъяснас кужö вöдитчыны практическöя, колана видлöгъяссö кужö вайöдны оз сöмын велöдчан небöгъясысь, но и асшöра лöсьöдöмаясöс; 3) материалсö висьталö сьöрсьöн-бöрсьöн, гижöд кыв нормаяс серти правильнöя.

**«4»** позьö пуктыны, велöдчысьлöн вочакывъяс кö эм 1-2 тырмытöмтор, кодъясöс ачыс жö аддзö да бырöдö, да эм 1-2 тырмытöмтор сьöрсьöн-бöрсьöн висьталöмас, висьталöмсö кыв боксянь лöсьöдöм-тэчöмас.

**«3»** позьö пуктыны, велöдчысьыс кö сетöм темасö тöдö, темаыслысь шöр визьяссö гöгöрвоö, но: 1) материалсö висьталö оз тырвыйö, понятиеяслысь определениеяссö (гöгöрвоöдöмъяссö), правилöяссö оз стöча сет; 2) ассьыс мöвпъяссö оз куж пыдiсянь да эскöдана подулавны, оз куж вайöдны ассьыс видлöгъяс; 3) материалсö висьталö оз сьöрсьöн-бöрсьöн, висьталöмас эм кыв боксянь торкалöмъяс, тырмытöмторъяс.

**«2»** вылö донъялöны, велöдчысьыс кö велöдан материалыслысь унджык юкöнсö оз тöд, определениеяс да правилöяс висьталiгöн унаысь торксьылö, дзугö налысь смыслсö, материалсö висьталö логика боксянь артсö ёна торкалöмöн, материалсö висьталö тöдтöмпырысь.

**«1»** вылö донъялöны, велöдчысьыс кö велöдан материалсьыс нинöм оз тöд, велöдöмторсö дзикöдз оз гöгöрво.

1. **Диктантъяс донъялöм.**

Диктант – тайö орфографияысь да пунктуацияысь тöдöмлунъяс донъялан медшӧр формаясысь öти.

Диктантъяс вылö колö босьтны гижöд кыв нормаяслы лöсялана, буретш тайö класслы гöгöрвоана, йитöда текстъяс.

Диктант йöрышыс урчитöма тадзи:

5-öд класслы – 90-100 кыв, 6-öд класслы – 100-110 кыв, 7-öд класслы – 110-120 кыв, 8-öд класслы – 120-150 кыв, 9-öд класслы – 150-170 кыв (кывъяс лыдас пырöны и асшöр, и абу асшöр кывъяс).

*Донъялан кыввора (словарнöй) диктант* отсалö прöверитны сложнöй, прöверитны позьтöм орфограммаяс вылö кывъяс гижны кужöм. Сылöн йöрышыс: 5-öд класслы – 15-20 кыв, 6-öд класслы – 20-25 кыв, 7-öд класслы – 25-30 кыв, 8-öд класслы – 30-35 кыв, 9-öд класслы – 35-40 кыв.

Торъя темаысь тöдöмлунъяс прöверитöм могысь гижан диктантö колö бöрйыны тайö темаыслы лöсялана орфограммаяс да пунктограммаяс, а сiдзжö босьтöм навыкъяс зумыдмöдöм могысь водзджык велöдöм орфоргаммаяс да пунктограммаяс.

Диктант донъялiгöн оз ков чинтыны донсö орфография да пунктуация татшöм тырмытмторъясысь:

1. Торъякыв визьысь визьö абу стöча вуджöдöмысь;
2. Школа уджтасö пырттöм правилöяс торкöмысь;
3. Велöдтöм на правилӧяс вылö öшыбкаысь;
4. Прöверитны позьтöм торъякывъяс гижанног торкöмысь;
5. Текст авторыслысь аслыспöлöс пунктуация пас вежöмысь.

Диктант донъялiгöн колö тöд вылын кутны öшыбкаяслысь сикассö. Öшыбкаяссьыс колö торйöдны абу грубöйяссö. Öшыбкаяс лыддигöн кык абу грубöй öшыбка лыддьыны öти пыдди.

Абу грубöй öшфбкаяс лыдö пырöны:

1. Правилöясысь кежöмъяс (примечаниеяс) вылö торксьöмъяс;
2. Тöдтöм (абу коми ни абу роч) аснимъяс торкöмöн гижöм;
3. Öти пунктуация пас мöд пунктуация пас пыдди пуктöм.

Донъялiгöн тöд вылö колö босьтны öшыбкаяссö мöд пöв вöчöм да öти сикаса (однотипнöй) öшыбкаяс вöчöмсö.

Öшыбкаяссö кö велöдчысь вöчöма некымынысь öти и сiйö жö торъякывйын либö öтвужъя кывъясын, найöс лыддьыны öти öшыбкаöн.

Öткодь сикасаöн лоöны öти и сiйö жö правилö вылö тырмытöмторъяс, правильнöя гижанногсö бöрйöмыс кö йитчöма кывйыслöн грамматика да фонетика аслыспöлöслуныскöд.

Диктантысь воддза куим öти сикас öшыбкасö колö лыддьыны öти öшыбкаöн, а став мукöдсö лыддьыны торъя öшыбкаöн.

Донъялан диктантын кö велöдчысь веськöдöма витысь унджык öшыбка, донсö колö чинтыны öти балл вылö. Веськöдöма кö куимысь унджыкöс, «5» оз позь пуктыны.

Диктант донъялöны öти оценкаöн.

**«5»** вылö донъявсьö диктантыс, сэнi кö абу ни öти тырмытöмтор, либö эм кö пунктуацияысь абу грубöй öти тырмытöмтор.

**«4»** вылö донъявсьö диктант, кöнi эм орфографияысь 2 да пунктуацияысь 2 тырмытöмтор, либö орфографияысь 1 да пунктуацияысь 3 тырмытöмтор, либö пунктуацияысь 4 тырмытöмтор, но абу ни öти öшыбка орфографияысь.

**«3»** вылö донъявсьö диктантыс, сэнi кö эм орфографияысь 4 да пунктуацияысь 4 тырмытöмтор, либö орфографияысь 3 да пунктуацияысь 5 тырмытöмтор, либö пунктуацияысь 7 öшыбка, но абу ни öти öшыбка орфографияысь.

**«2»** пуктыссьö диктантысь, сэнi кö эм орфографияысь 7 да пунктуацияысь 7 тырмытöмтор, либö орфографияысь 6 да пунктуацияысь 8 тырмытöмтор, орфографияысь 5 да пунктуацияысь 9 тырмытöмтор, орфографияысь 8 да пунктуацияысь 6 тырмытöмтор.

**«1»** вылö донъялöны, диктантын кö вöчöма зэв уна öшыбка.

Комплекснöй донъялан уджысь, кытчö пырö диктант да фонетикаысь, лексикаысь, орфографияысь, грамматикаысь содтöд удж, колö пуктыны кык оценка, кыкнан сикас уджсьыс торйöн.

Содтöд уджъяссö донъялöны татшöм ногöн:

**«5»** пуктыссьö, велöдчысь кö став уджсö вöчöма стöча, абу вöчöма ни öти öшыбка;

**«4»** пуктыссьö, велöдчысь кö стöча вöчöма заданиеяслысь ¾ юкöнысь абу этшаджык;

**«3»** пуктыссьö, уджыслысь кö вöчöма джынсьыс абу этшаджык да колана ногöн;

**«2»** пуктыссьö, уджсьыс кö абу вöчöма джынсьыс унджыксö;

**«1»** пуктыссьö, велöдчысь кö абу вöчöма ни öти удж.

Кыввора (словарнöй) диктантысь пуктыссьö:

**«5»** - абу ни öти öшыбка;

**«4» -** лоöма 1-2 öшыбка;

**«3» -** лоöма 3-4 öшыбка;

**«2» -** вöчöма 7 öшыбкаöдз.

**«1»** вылö донъялöны, диктантын кö вöчöма зэв уна öшыбка.

1. **Изложение да сочинение донъялöм.**

Изложение да сочинение – тайö медколана гижан уджъяс. Найö сетöны позянлун видлавны-донъявны челядьлысь мöвпъяс сьöрсьöн-бöрсьöн, правильнöя висьтавны да йитöда сёрни артмöдны кужöмлунсö.

Подробнöй изложение текстлысь примернöй йöрыш урчитöма тадзи: 5-öд классын 100-150 кыв; 6-öд классын – 150-200 кыв, 7-öд классын – 200-250 кыв, 8-öд классын – 250-350 кыв, 9-öд классын – 350-450 кыв.

Классын гижан сочинениелöн вöзъяна (рекомендуйтана) йöрышыс: 5-öд классын – 0,5-1,0 лист бок; 6-öд классын – 1,0-1,5 лист бок; 7-öд классын – 1,5-2,0 лист бок; 8-öд классын – 2,0-3,0 лист бок; 9-öд классын – 3,0-4,0 лист бок.

Тайö индöм йöрышыс абу зэв стöча урчитöма (примернöй), сы вöсна мый школаын сочинение лöсьöдiгöн колö босьтны тöд вылö гижöд стильсö да жанрсö, темасö да шöр мöвпсö, велöдчысьяслысь гижан öдсö, налысь сöвман тшупöдсö да с.в.

Изложение да сочинение серти позьö тöдмавны:

1. Тема восьтыны кужöм; 2) стильлы лöсялана, высказывание темалы, моглы лöсялана кыв средствоясöн вöдитчыны кужöм; 3) кыв нормаяс, гижан правилöяс тöдöм.

Быд изложение да сочинение донъялöны кык оценкаöн: öтисö пуктöны гижöд сюрöсысь да гижöдсö лöсьöдöмысь (оформитöмысь), мöдсö – орфография, пунктуация, кыв нормаяс тöдöмöн гижöмысь (грамотносьтысь). Кыкнан оценкаыс лыддьыссьö коми кывйысь оценкаöн.

Сочинение да изложение содержаниесö донъялöны татшöм подувъяс серти:

* Темаыслы да шöр мöвпыслы лöсялöм;
* Темасö восьтöм (пыдiсянь – абу пыдiсянь);
* Фактическöй материалыслöн стöчлун;
* Висьталöмсö сьöрсьӧн-бöрсьöн тэчöм.

Сочинение да изложение сёрни боксянь тэчöмсö (оформитöмсö) донъялiгöн тӧд вылын колö кутны: кывворыслысь да сёрни грамматика тэчасыслысь озырлунсö; стиль боксянь лöсялöмсö, сёрниыслысь выразительностьсö; сёрни боксянь тырмытöмторъясыслысь лыдсö.

Велöдчысьяслысь гижны кужанлун (сям) донъялöны орфографияысь, пунктуацияысь, грамматикаысь тырмытöмторъяс лыд сертиыс.

|  |  |  |
| --- | --- | --- |
| Оценка | Оценкалöн шöр подувъяс | |
| Содержание да сёрни | Грамотность |
| «5» | 1.Уджыслöн содержаниеыс тырвыйö лöсялö темаыслы.  2. Абуöсь фактическöй öшыбкаяс.  3. Содержаниесö восьтöма сьöрсьöн-бöрсьöн.  4. Уджас вöдитчöма озыр кывворöн, уна сикас синтаксис тэчасöн.  5. Текстыс лöсялö стиль да выразительность боксяньыс. | Вермас лоны вöчöма:  1 орфография,  либö 1 пунктуация,  либö 1 грамматика öшыбка |
| «4» | 1. Уджыслöн содержаниеыс тырвыйö лöсялö темаыслы.  2. Эмöсь неыджыд фактическöй тырмытöмторъяс.  3. Мöвпъяс сьöрсьöн-бöрсьöн восьтöмын эмöсь неыджыд торкöмъяс.  4. Гижöдас озыр кыввор да грамматика тэчасыс.  5. Текстыс лöсялö стиль боксянь да тырмымöн выразительнöй. | Вермас лоны вöчöма:  2 орфография да 2 пунктуация öшыбка,  либö 1 орфография да 3 пунктуация öшыбка,  либö 4 пунктуация öшыбка, абуöсь кö орфография öшыбкаяс, а сiдзжö 2 грамматика öшыбка. |
| «3» | 1.Уджас эмöсь темасьыс кежöмъяс.  2. Медшöр визьыс уджыслöн правильнöй, но сэнi эмöсь торъя фактическöй тырмытöмторъяс.  3. Мöвпсö сьöрсьöн-бöрсьöн висьталöмын эмöсь öткымын торкöмъяс.  4. Кывворыс гöль, синтаксис тэчасъясыс öти сикасаöсьджык.  5. Уджыс оз дзик лöсяв стиль боксяньыс, сёрниыс абу выразительнöй. | Вермас лоны вöчöма:  4 орфография да 4 пунктуация öшыбка,  либö 4 орфография да 5 пунктуация öшыбка,  либö 7 пунктуация öшыбка, абуöсь кö орфография öшыбкаяс. |
| «2» | 1.Уджыс оз лöсяв темаыслы.  2. Эм уна фактическöй тырмытöмтор.  3. Торкöма мöвпъясыслысь сьöрсьöн-бöрсьöн мунöмсö, абуӧсь мöвпъяс костас йитöдъясыс.  4. Зэв гöль кывворыс, уджсö гижöма дженьыдик öти сикаса сёрникузяясöн, кывъяснас вöдитчöма кужтöг.  5. Торкöма текстыслысь стильсö. | Вермас лоны вöчöма:  7 орфография да 7 пунктуация öшыбка,  либö 6 орфография да 8 пунктуация öшыбка,  либö 5 орфография да 9 пунктуация öшыбка,  либö 8 орфография да 6 пунктуация öшыбка,  а сiдзжö 7 грамматика öшыбка. |
| «1» | Гижöд сюрöсас 6-ысь унджык тырмытöмтор да 7-ысь унджык тырмытöмтор сёрни лöсьöдöмас. | Уджас 7-ысь унджык орфография, 7-ысь унджык пунктуация, 7-ысь унджык грамматика öшыбка. |